বড়দিনে ‘মিতিন’ রহস্য! ট্রেলারে কীসের ইঙ্গিত মিলল দেখুন

কলকাতা: তিনদিন আগে প্রকাশ্যে এসেছিল কোয়েল মল্লিক (Koel Mallicks) অভিনীত ‘মিতিন মাসি: একটি খুনের সন্ধানে’র (Mitin Ekti Khunir Sandhaney Mystery) মোশন পোস্টার। এবার প্রকাশ পেল ছবির ট্রেলার। বড়দিনে মুক্তি পেতে চলেছে কোয়েল মল্লিক অভিনীত ‘মিতিন মাসি’। সিনেমার ট্রেলারে একটি খুনের রহস্যের ইঙ্গিত মিলল। একেবারে অ্যাকশন ফর্মে ফিরে এসেছেন কোয়েল। ট্রেলারের মাধ্যমে পুরুষতান্ত্রিক সমাজের বিরুদ্ধে একটি প্রতিবাদের ইঙ্গিত দেওয়া হয়েছে।

মেয়েরা অবলা, ভয় পায়। মেয়েরা অন্যায়ের প্রতিবাদ করতে পারে না। এই কথাগুলি খুব একটা অপরিচিত নয় কিন্তু আমাদের কাছে। আমাদের চারপাশে প্রায়শই শুনতে পাওয়া যায়। আর সমাজ তো ঠিক এমন দৃশ্যই দেখিয়ে এসেছে আমাদের। পুরুষতান্ত্রিক সমাজে লিঙ্গবৈষম্যের কাছে হার মেনেছে বহু অঙ্কুরিত প্রাণ। কিন্তু চরম পরিস্থিতির সঙ্গে মহিলারাও পারে যুঝতে। পরিচালক অরিন্দম শীল তাঁর আগামী ছবির সঙ্গে ঠিক এভাবেই পরিচয় করালেন। সেই আভাস মিলল মিতিনের ট্রেলারে।

আরও পড়ুন: ভরপুর অ্যাকশন, ইমোশন! ‘ফ্যামিলি ম্যান সিজন ৩’

মহিলা গোয়েন্দা হিসেবে মিতিন মাসি চিরকালই পাঠকদের কাছে ভীষণ পছন্দের একটি চরিত্র, আর সেই চরিত্র যখন কোয়েল মল্লিকের অভিনয়ের সঙ্গে মিলেমিশে একাকার হয়ে যায় তা যে আরও কিছুটা জনপ্রিয়তা পায় তা বলাই বাহুল্য।বহুদিন পরে আবারও অ্যাকশন অবতারে কোয়েল—ঝরঝরে ডায়লগে, তীব্র চোখে, নিখুঁত তীক্ষ্ণতায় ধরা দিলেন কোয়েল। ‘যে রাঁধে সে চুল বাঁধে’ এই প্রবাদকে মিথ্যে করে দিয়ে কোয়েল বলে ওঠেন ‘যে দাড়ি কামায় সেও রাঁধে তো’! এখানেই পুরুষতান্ত্রিক সমাজকে নিমেষে তুড়ি মেরে উড়িয়ে দেয় মিতিন ওরফে কোয়েল।

অন্য খবর দেখুন

The post বড়দিনে ‘মিতিন’ রহস্য! ট্রেলারে কীসের ইঙ্গিত মিলল দেখুন first appeared on KolkataTV.