বড়দিনে মিতিন ফিরছে!

কলকাতা: বড়দিনে এবার বড়পর্দায় তিনটে বাংলা ছবি দেখা যাবে। তিনটে ছবি নিয়েই দর্শকদের মধ্যে উন্মাদনা রয়েছে। শীতের শহরে পারদ বাড়াতে আসছে কোয়েল মল্লিক (Koel Mallick) অভিনীত ছবি ‘একটি খুনির সন্ধানে মিতিন’ (Mitin – Ekti Khunir Shondhane)। সেই ছবিতে কোয়েলের লুক এবার সামনে এল। কোয়েল ছাড়াও ছবিতে রয়েছেন শুভ্রজিৎ দত্ত, লেখা চট্টোপাধ্যায়, সাহেব চট্টোপাধ্যায়, কনীনিকা বন্দ্যোপাধ্যায়, শতাফ ফিগার, রোশনি ভট্টাচার্য, গৌরব চক্রবর্তী, দুলাল লাহিড়ী, সঞ্জয় চৌধুরী।

বাংলা রহস্য সিনেমার ভাণ্ডারে যখন শক্ত ভিত্তির থ্রিলার খুব কম দেখা যায়, তখন মিতিনের প্রত্যাবর্তন নিঃসন্দেহে দর্শকের জন্য বড় প্রত্যাশার মুহূর্ত। প্রতিটি দৃশ্যে চমক, প্রতিটি মোড়ে নতুন টুইস্ট। অরিন্দম শীল (Arindam Sil) পরিচালিত ‘একটি খুনির সন্ধানে মিতিন’ মুক্তি পাবে বড়দিনে। এই ছবির ভিত্তি সুচিত্রা ভট্টাচার্যের ‘মেঘের পরে মেঘ’—যা গল্পের আবহকে বাস্তব, মানবিক ও তীক্ষ্ণ করে তোলে। মিতিন যত কেসের ভিতরে ঢোকে, ততই বেরিয়ে আসে অন্ধকার ও চমকে দেওয়ার মতো সব সত্যি। ‘মিতিন’-এর ছবি শুধু রহস্য বা তদন্ত নয়—মানুষের জটিল মনস্তত্ত্ব, বিশ্বাসঘাতকতা এবং সম্পর্কের অন্তর্ঘাতের গভীরে প্রবেশ করার গল্প।সেই ছবিতে কোয়েলের লুক এবার সামনে এল। কোয়েলের উপস্থিতি আগের দুটো ছবিতেই দর্শকের মনে শক্ত জায়গা করে নিয়েছিল—এবারেও আশা করা যায়, সেই ধারাই আরও ঝকঝকে ভাবে বজায় থাকবে।

আরও পড়ুন:গোয়ায় ছুটির মেজাজে প্রিয়াঙ্কা

অন্য খবর দেখুন