ছবি হিট, সপরিবারে স্বর্ণমন্দিরে কোয়েল

ওয়েব ডেস্ক: মেয়ে কাব্য হওয়ার পর ‘স্বার্থপর’ ছবির হাত ধরে বড়পর্দায় কামব্যাক করেন কোয়েল মল্লিক (Koel Mallick)। বক্সঅফিসে ‘স্বার্থপর’ ছবি ২৫ দিনেও দারুণ হিট। স্বামী নিসপাল, দুই সন্তান ও শ্বশুরবাড়ির সঙ্গে পাড়ি দিলেন অমৃতসরে (Koel Mallick Visited Amritsar)। দর্শন করলেন স্বর্ণমন্দিরে (Amritsar Golden Temple)।

সোশ্যাল মিডিয়ায় নিজেই ভাগ করে নিয়েছেন সেই সুন্দর মুহূর্ত। পুত্র কবীরকে নিয়ে এর আগেও এমন সুন্দর মুহূর্ত কাটিয়েছেন কোয়েল। তবে এ বার সঙ্গী কন্যা কাব্যও।

ভাই-বোনের সম্পর্কের টানাপোড়েন নিয়ে স্বার্থপর। বাংলা সিনেমা দর্শকদের মনে জায়গা করে নিতে সফল হয়েছে। ছবির সাফল্যের পর স্বামী নিসপাল, দুই সন্তান ও শ্বশুরবাড়ির সঙ্গে পাড়ি দিলেন অমৃতসরে। কোয়েল তাঁর সোশ্যাল মিডিয়া পেজে বেশ কিছু ছবি শেয়ার করেছেন। ক্যাপশনে কোয়েল লিখেছেন, ‘অমৃতসরের গোল্ডেন টেম্পল ভ্রমণের অনবদ্য অভিজ্ঞতা।’

কোয়েলকে দেখা গিয়েছে হলুদ রঙের সালোয়ার কামিজে, মাথায় ওড়না দেওয়া। মায়ের কোলে ছোট্ট কাব্যর মাথাতেও রয়েছে গোলাপি পাগড়ি। মা-বাবা ও দাদা কবীরের সঙ্গে কাব্য এই প্রথমবার স্বর্ণমন্দিরে গেলেন। কোয়েল-নিসপালের সঙ্গে নায়িকার শ্বশুরবাড়ির লোকজনকেও দেখা গিয়েছে।

সপরিবারে অমৃতসরে গিয়েছেন তাঁরা। ‘স্বার্থপর’-এর সাফল্যের পরেই অভিনেত্রী তাঁর পরবর্তী ‘মিতিন মাসি’র প্রস্তুতিও ইতিমধ্যেই শুরু করে দিয়েছেন। পরিচালকের সঙ্গে জমজমাট মিটিংয়ের মুহূর্তও উঠে এসেছে সোশ্যাল মিডিয়ায়।

অন্য খবর দেখুন